Aussadem gibts aa no a bår Artn, de, wia scho omat gschrim, wennsd as issd, a rauschartige Wiakung ham. Je nåchdem wievui dassd da gem håsd, fuist di dann so ungefeah wie mit an sauban (Schnaps-) Rausch (ohne de Gleichgewichtssschwierigkeitn) oda åba du siggst lauta Sachan des går ned wirkle gibt (kosd Dusl hom und es is subba, wennsd Bech håsd fiachst di åba brudall; a bår Leid sång dass eana da  Deife höchspersönlich erschiena is). De Drümmer sand laut Beteibungsmittlg'setz (BtMG) in Deitschland vabotn, des hoasd wenn de d Polizei damid dawischd, kos bassiern, dassd an Dreg im Schachtal håst (åiso an sauban Ärger am Håis).